Diari Oficial de la Generalitat Valenciana


Sumari del DOGV 3272, del 25-06-1998 (1998/4601)

ORDRE de 3 d'abril de 1998, de la Conselleria de Cultura, Educació i Ciència, per la qual s'autoritza la reclassificació com a centre professional al Centre Autoritzat de Música l'Alcúdia, de l'Alcúdia (València).
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3272

Data del DOGV
:   25-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4601


Data del document
:   03-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 d'abril de 1998, de la Conselleria de Cultura, Educació i Ciència, per la qual s'autoritza la reclassificació com a centre professional al Centre Autoritzat de Música l'Alcúdia, de l'Alcúdia (València). [1998/X4601]
  
L'expedient l'ha iniciat el representant de la titularitat del Centre Autoritzat de Música l'Alcúdia, número de codi 33016403, en sol·licitud de reclassificació del citat centre autoritzat de grau elemental en centre professional que té autorització per a impartir ensenyaments de música de grau elemental i mitjà corresponents a la nova ordenació del sistema educatiu.
  
El centre va obtindre, mitjançant Resolució de 17 d'abril de 1997, de la Direcció General de Centres Docents, l'aprovació del projecte de les obres a realitzar per a la reclassificació sol·licitada com a centre professional, per complir les instal·lacions proposades allò establit en el Reial Decret 389/1992 sobre requisits mínims d'ensenyaments artístics.
  
L'Ordre de 28 de novembre de 1995, de la Conselleria d'Educació i Ciència (DOGV de 15 de gener de 1996), va classificar com a centre autoritzat d'ensenyaments de música de grau elemental l'esmentat centre.
  
L'expedient ha sigut tramitat per la Direcció Territorial de Cultura i Educació de València, la qual, a la vista dels informes favorables de la Inspecció Educativa i de la Unitat Tècnica de Construccions, eleva igualment proposta favorable a allò sol·licitat.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartixen ensenyaments artístics; i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Aprovar, al Centre Autoritzat de Música l'Alcúdia, la reclassificació com a centre professional perquè tinga autorització per a impartir ensenyaments de música de grau elemental i mitjà del nou sistema educatiu, en les condicions que més avall s'especifiquen.
  
Centre: Centre autoritzat de música l'Alcúdia.
  
Titular: Associació Escola de Música l'Alcúdia.
  
Domicili: c/ Tribunal de les Aigües, 31.
  
Localitat: l'Alcúdia.
  
Província: València.
  
Codi: 63325380.
  
Denominació genèrica que s'autoritza: Centre autoritzat d'ensenyaments musicals de grau professional.
  
Ensenyaments i capacitat que s'autoritzen: grau elemental i mitjà de música: piano, guitarra, violí, viola, violoncel, contrabaix, flauta, oboè, clarinet, saxòfon, fagot, trompeta, trompa, trombó, tuba i percussió. Així mateix, el centre haurà d'impartir les assignatures de caràcter obligatori previstes per a cada curs i especialitat en el Decret 151/1993, de 17 d'agost, del Govern Valencià.
  
Nombre de llocs escolars de grau elemental: 80.
  
Nombre de llocs escolars de grau mitjà: 180.
  
Centre al qual s'adscriu a efectes administratius: Conservatori Professional de Música de Cullera (codi 54707305).
  
Segon
  
El centre tindrà plenes competències acadèmiques en totes les matèries corresponents al nou sistema educatiu i figurarà adscrit al Conservatori Professional de Música de Cullera, exclusivament a efectes administratius.
  
Tercer
  
Dita autorització esdevindrà efectiva des de l'inici del curs acadèmic 97/98
  
Quart
  
Qualsevol modificació del termes de la present ordre requerirà la preceptiva autorització de l'administració educativa.
  
DISPOSICIÓ ADDICIONAL
  
La citada autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua notificació, sense perjudici que en puga interposar qualsevol altre que estime procedent. La interposició del recurs serà procedent, després de la comunicació al conseller de Cultura, Educació i Ciència, tal com ho exigix l'article 110.3 de la Llei 30/1992.
  
València, 3 d'abril de 1998
  
El conseller de Cultura, Educació i Ciència,
  
FRANCISCO E. CAMPS ORTIZ